L'Ajuntament de Sagunt col·labora en l'organització de la xarrada sobre incendis forestals del pròxim dissabte
19 d’octubre 2021

L'Ajuntament de Sagunt col·labora juntament amb la Generalitat Valenciana i l'empresa VIELCA Medi Ambient en l'organització de la xarrada sobre prevenció d'incendis #StopAlFoc que tindrà lloc dissabte que ve, 23 d'octubre, a les 11 hores en el Club Social Bonilles (Camí de Romeu, Núm. 121 A, Sagunt). La conferència girarà al voltant dels incendis urbà-forestals que es puguen produir, de les seues conseqüències i de com evitar-los. Durant la jornada també hi haurà activitats relacionades amb la temàtica per als xiquets i xiquetes que assistisquen. 

  

L'alcalde de Sagunt i regidor de Medi Ambient, Darío Moreno, ha explicat que esta xarrada està oberta a tota la societat, però que està dedicada principalment a aquella part de la ciutadania que viu en urbanitzacions allunyades del centre urbà: «**Continuem treballant amb altres administracions, en este cas en l'àmbit dels incendis forestals, i el fem amb una xarrada, específicament i dissenyada per a urbanitzacions que són zones del nostre municipi que es veuen especialment afectades per eixe risc d'incendi forestal**».

Darío Moreno ha incidit en la importància de fer una correcta difusió des de les administracions: «**És necessari parlar sobre esta potencial situació i sobre què poder fer en cas que es produïsca un incendi forestal. Recentment també hem dut a terme una campanya de neteja i desbrossament de muntanyes conjuntament amb la Diputació per a minimitzar eixos riscos d'incendi i en eixa línia continuarem, perquè lamentablement és un dels riscos, no sols mediambientals, sinó també personals, que tenim a la nostra ciutat**».

. 

  

![Imagen sin texto alternativo.](/es-va/Actualidad/PublishingImages/Octubre 2021/83 C_StopFocCAST.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-col-labora-en-l-organització-de-la-xarrada-sobre-incendis-forestals-del-pròxim-dissabte/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-col-labora-en-l-organització-de-la-xarrada-sobre-incendis-forestals-del-pròxim-dissabte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-col-labora-en-l-organització-de-la-xarrada-sobre-incendis-forestals-del-pròxim-dissabte/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-col-labora-en-l-organització-de-la-xarrada-sobre-incendis-forestals-del-pròxim-dissabte/)